**НЧ „ПРОФ. Д-Р АСЕН ЗЛАТАРОВ – 1961”, ГР. ХАСКОВО**

**Предложение за дейността на**

**НЧ „Проф. д-р Ас. Златаров-1961” за 2024 год.**

1. **Въведение:**

Изготвянето на Програмата на читалищната дейност през 2024 год. цели обединяване на усилията за развитие и усъвършенстване на читалището като важна обществена институция и е съобразена с изискванията на чл. 26 ал. II от ЗНЧ .

Народно читалище „Проф. д-р Асен Златаров – 1961” е културно-просветна организация с нестопанска цел, създадено през 1961г. с доброволния труд на съкварталците. Вече 62 год. то се развива като информационно-образователен център, утвърждаващ ценностите на гражданското общество, свързан с духовното израстване на населението, с приобщаването му към световното културно наследство. В неговата дейност могат да участват всички физически лица без ограничения на възраст, пол, политически нагласи, религиозни възгледи и етническо самосъзнание. В момента към читалището са регистрирани 153 активни членове.

Съгласно ЗНЧ и ЗЮЛНЦ читалището е регистрирано и вписано в регистъра на сдруженията с нестопанска цел при Хасковски окръжен съд с Решение № 75 от 14.04.2016 год. по фирмено дело № 29/1997 г. Последни вписани промени в Агенцията по вписванията гр. Хасково - председател на читалището е Янислава Димова Стоянова и секретар- Донка Рачева Кожухарова , които представляват читалището заедно и поотделно.

Съгласно ЗНЧ читалището е вписано в Регистъра на народните читалища към Министерството на културата под № 374 от 01.08.2016 год.

Съгласно ЗОБ библиотеката при читалището е вписана в регистъра на обществените библиотеки под № 1395 от 24.10.2016 год.

1. **Стратегически цели и приоритети:**

Стратегическите цели на НЧ „Проф. д-р Асен Златаров – 1961” са регламентирани и произтичат от закона за народните читалища и от Общинската културна политика. Те са ориентирани към развитието и обогатяването на културния живот в Общината и задоволяването на потребностите на гражданите чрез:

* Подпомагане на традиционните читалищни дейности и търсене на нови съвременни форми за тяхното развитие .
* Утвърждаване на читалището като мултифункционална културна институция , работеща в полза на общността и превръщането и в привлекателно място за гражданите.
* Читалището, като съвременна гражданска организация, да отговаря на предизвикателствата на днешния свят , като особено внимание се обръща на потребностите на младите хора.
* Разширяване на знанията на местното население и създаване на практика за учене през целия живот.
* Възпитаване и утвърждаване на националното самосъзнание и културната идентичност у подрастващите.
* Засилване интересът на хората към историческото минало на родния край.
* Осигуряване на достъп до информация и комуникация.
* Подкрепа и насърчаване на любителското творчество, насочено към нематериалното културно наследство и разгръщане творческите умения на самодейците, чрез участия във фолклорни фестивали и конкурси.

1. **Дейности по следните направления:**
2. Библиотечно информационно обслужване:

Библиотечната дейност е една от основните дейности на

читалището като културна институция. В библиотеката се събират, съхраняват и предоставят библиотечни и информационни услуги на широк кръг потребители. Библиотеката е изградена на принципите на близост, достъпност и оперативност и чрез нея читалището се включва в националната мрежа от публични библиотеки у нас. Осигурен е свободен достъп до многобройни и разнообразни сфери на знание , информация и за реализиране на концепцията „ Учене през целия живот”, се удовлетворяват потребностите на отделната личност. Изпълнявайки тези функции , читалищната библиотека играе важна роля за развитието на демократичното общество у нас.

Основните задачи и усилия са насочени към:

* Превръщане и утвърждаване на библиотеката в информационно-образователен център за хората от различните възрасти.
* Попълване и обогатяване на библиотечния фонд с нови и интересни заглавия от различни области на знанието.
* Участие в проекти на МК за попълване на книжния фонд по програма „Българските библиотеки- съвременни центрове да четене и информираност” и други сходни програми.
* Популяризиране на книгата и четенето на хартиен носител , участие на библиотеката в Седмицата на детската книга и изкуството за деца.

Библиотеката в читалището разполага с 10992 тома художествена, детска и научно-популярна литература. Голяма част от тях са набавени чрез спечелени проекти към МК и организиране на дарителски компании.

Проблем е липсата на финансови средства дори за козметичен ремонт на ИКТ оборудването, което затруднява работата в читалището.

1. Художествена самодейност и народно творчество:

Съществена част от дейността на читалището е грижата за разширяване и развитие на любителското художествено творчество. Читалището е най-естественият мост между миналото и съвремието в ролята му при запазване и развитие на традиционните ценности на българския народ, съхранение на обичаите и традициите, както и създаване на нови, породени от нуждите на местните общности. Чрез тази дейност читалището ще работи за привличане на млади хора към читалищните самодейни колективи . Самодейците в любителските художествени състави – народен хор, вокални групи, танцови състави, група за стари градски песни и др. идват доброволно и се обучават не само за задоволяване на личните си потребности. От особено значение е създаването на възможност за художествени изяви на сцената и участие във фестивали и събори. Ежегодните културни прояви и традиционни празници спомагат за приемствеността между поколенията и обмяната на добри практики.

Годишната план-програма за развитие на читалищната дейност обобщава най-важните моменти в работата на читалището, основните насоки и задачи, които ще спомогнат за укрепването, модернизирането и развитието му в общодостъпно и желано място за местната общност.

1. Стопанска дейност и поддържане на материалната база:

Материално-техническата база на читалището включва сграден фонд с обща площ 172 кв. м., която е публична Общинска собственост . Разполагаме със зрителна зала, библиотека, репетиционна зала и фоайе. Чрез участие в различни програми за финансиране от Общинския бюджет се търсят начини за подобряване на материалната база и създаване на оптимални условия за работа в читалището. През годините поетапно са извършени частични ремонти за обновяване на вътрешния вид.

Основни проблеми в читалището, за които много пъти сме сигнализирали са:

* спешна нужда от подмяна на ел. инсталацията , която е от създаването му през 1961 год.
* подмяна на счупените и негодни за ползване столове в залата с 120 бр. нови , които все още се надяваме да получим .
* подмяна на компютрите
* липсата на климатици за отопление в библиотеката и зрителната залата затруднява работата ни през зимния сезон.

**IV** – **Културен календар за 2024 год**.

|  |  |  |  |  |
| --- | --- | --- | --- | --- |
| **Дата** | **Място на провеждане** | **Събитие** | **Лице за контакт** | **Тел., имейл** |
| **16.01** | **НЧ „Проф. д-р Асен Златаров-1961”** | **Подреждане на витрина от книги във връзка с 120 г. от рождението на Георги Караславов.** | **Златка Милева** | **0884 031 853** |
| **23.01** | **НЧ „Проф. д-р Асен Златаров – 1961”** | **Честване Деня на родилната помощ – Бабин ден** | **Донка Кожухарова** | **0886 477 158**  **asen\_zlatarov@abv.bg** |
| **06.02** | **НЧ „Проф. д-р Асен Златаров – 1961”** | **По повод 90 г. от рождението на Лада Галина-витрина от книги в библиотеката** | **Златка Милева** | **0884 031 853** |
| **13.02** | **НЧ „Проф. д-р Асен Златаров – 1961”** | **„Песни се пеят-вино се лее”- честване празника „Трифон Зарезан” със самодейците.** | **Донка Кожухарова** | **0886 477 158**  **asen\_zlatarov@abv.bg** |
| **23.02** | **НЧ „Проф. д-р Асен Златаров – 1961”** | **„Не забравяйте никога детството си” – подреждане витрина от книги в библиотеката във връзка с 125г. от рождението на Ерих Хестнер** | **Златка Милева** | **0884 031 853** |
| **05.03** | **НЧ „Проф. д-р Асен Златаров – 1961”** | **„Бъди жена благословена и с много радост озарена”!**  **Концерт на самодейните колективи.** | **Донка Кожухарова** | **0886 477 158**  **asen\_zlatarov@abv.bg** |
| **23.04** | **НЧ „Проф. д-р Асен Златаров – 1961”** | **„Книгите са най-тихите и най-верните ни приятели” – подреждане на витрина по повод седмицата на детската книга и изкуствата за деца.** | **Златка Милева** | **0884 031 853** |
| **07.05** | **НЧ „Проф. д-р Асен Златаров – 1961”** | **„Великден” -подреждане на писани яйца и домашни курабии.** | **Донка Кожухарова** | **0886 477 158**  **asen\_zlatarov@abv.bg** |
| **21.05** | **НЧ „Проф. д-р Асен Златаров – 1961”** | **Приемане на първокласници за читатели в библиотеката .** | **Златка Милева**  **Донка Кожухарова** | **0884 031 853**  **0886 477 158**  **asen\_zlatarov@abv.bg** |
| **19.06.** | **НЧ „Проф. д-р Асен Златаров – 1961”** | **„Няма нищо по-хубаво то лошото време” – подреждане на витрина от произведения на Богомил Райнов по повод 105год. от рождението му.** | **Златка Милева** | **0884 031 853** |
| **юли -август** | **НЧ „Проф. д-р Асен Златаров – 1961”** | **Участия на самодейните колективи във фестивали и конкурси.** | **Донка**  **Кожухарова**  **Златка Милева** | **0886 477 158**  **asen\_zlatarov@abv.bg**  **0884 031 853** |
| **12.09** | **НЧ „Проф. д-р Асен Златаров – 1961”** | **„Сеяч на безсмъртие” - 105 години от рождението на Николай Хайтов** | **Златка Милева** | **0884 031 85** |
| **01.10** | **НЧ „Проф. д-р Асен Златаров – 1961”** | **Честване „Деня на**  **възрастните хора и световния ден на музиката”. Откриване творческия сезон със самод. колективи .** | **Донка Кожухарова** | **0886 477 158**  **asen\_zlatarov@abv.bg** |
| **12.10 и**  **13.10** | **Младежки**  **център**  **гр. Хасково** | **Пети фолклорен фестивал**  **„С песните на Тодор Кожухаров”** | **Донка Кожухарова**  **Златка Милева** | **0886 477 158**  **asen\_zlatarov@abv.bg**  **0884 031 853** |
| **01.11** | **НЧ „Проф. д-р Асен Златаров – 1961”** | **„Вам будители народни” – витрина от книги за народните будители.** | **Златка Милева** | **0884 031 853** |
| **19.11** | **НЧ „Проф. д-р Асен Златаров – 1961”** | **„Семейството е връзката с нашето минало и мост към нашето бъдеще” – празник, посветен на Деня на християнското семейство.** | **Донка Кожухарова**  **Златка Милева** | **0886 477 158**  **asen\_zlatarov@abv.bg**  **0884 031 853** |
| **17.12** | **НЧ „Проф. д-р Асен Златаров – 1961”** | **„Бъден празник да се слави”-Коледен концерт** | **Донка Кожухарова** | **0886 477 158**  **asen\_zlatarov@abv.bg** |

Програмата за развитие на читалищната дейност за 2024 год. има отворен характер, което означава, че може да бъде допълнена и коригирана в зависимост от настъпилите промени и обстоятелства.

**Дата: 07.11.2023 год. Председател: ……………..** (Янислава Димова Стоянова)